pythainlp/thai-wiki-dataset-v3 huggingface dataset:
Paradinonemertes

Paradinonemertes เป็นสกุลของ worms ที่อยู่ในวงศ์ Dinonemertidae
สปีชีส์ในสกุลนี้พบในอเมริกากลาง
สปีชีส์ในสกุลนี้ ได้แก่:
Paradinonemertes drygalskii 
Paradinonemertes macrostomum 
== อ้างอิง ==
worms
สัตว์
Ovicides

Ovicides เป็นสกุลของ worms ที่อยู่ในวงศ์ Carcinonemertidae
สปีชีส์ในสกุลนี้พบในมหาสมุทรแปซิฟิก
สปีชีส์ในสกุลนี้ ได้แก่:
Ovicides davidi 
Ovicides jasoni 
Ovicides jonesi 
Ovicides julieae 
Ovicides paralithodis 
== อ้างอิง ==
worms
สัตว์
Oerstedia

Oerstedia เป็นสกุลของ worms ที่อยู่ในวงศ์ Oerstediidae
สปีชีส์ในสกุลนี้พบในยุโรป อเมริกาเหนือ
สปีชีส์ในสกุลนี้ ได้แก่:
Oerstedia crassus 
Oerstedia dorsalis 
Oerstedia esbenseni 
Oerstedia gulliveri 
Oerstedia immutabilis 
Oerstedia laminariae 
Oerstedia maculata 
Oerstedia nigra 
Oerstedia oculata 
Oerstedia patriciae 
Oerstedia phoresiae 
Oerstedia polyorbis 
Oerstedia roscoviensis 
Oerstedia rustica 
Oerstedia similiformis 
Oerstedia striata 
Oerstedia tenuicollis 
Oerstedia valentinae 
Oerstedia venusta 
Oerstedia verae 
Oerstedia wheeleri 
Oerstedia wijnhoffae 
Oerstedia zebra 
== อ้างอิง ==
worms
สัตว์
Nipponnemertes

Nipponnemertes เป็นสกุลของ worms ที่อยู่ในวงศ์ Cratenemertidae
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
Nipponnemertes africanus 
Nipponnemertes arenaria 
Nipponnemertes bimaculata 
Nipponnemertes danae 
Nipponnemertes drepanophoroides 
Nipponnemertes fernaldi 
Nipponnemertes incainca 
Nipponnemertes madagascarensis 
Nipponnemertes magnus 
Nipponnemertes marioni 
Nipponnemertes occidentalis 
Nipponnemertes ogumai 
Nipponnemertes pacificus 
Nipponnemertes pulcher 
Nipponnemertes pulchra 
Nipponnemertes punctatula 
Nipponnemertes rubella 
Nipponnemertes sanguinea 
Nipponnemertes schollaerti 
Nipponnemertes variabilis 
== อ้างอิง ==
worms
สัตว์
มิเรด

มิเรด (mired) เป็นหน่วยวัดของค่าอุณหภูมิสีผกผัน (ส่วนกลับของค่าอุณหภูมิสี) เหตุผลในการใช้ค่าอุณหภูมิสีผกผันแทนอุณหภูมิสีคือเพื่อให้ความแตกต่างของตัวเลขเป็นสัดส่วนกับความแตกต่างของสี (ดังรูป)
{|
|
|
|}
หน่วย SI ของอุณหภูมิสีผกผันคือ K-1 (ต่อ เคลวิน) มิเรดคือ 10-6  เท่า (หนึ่งในล้าน) ของค่านั้น กล่าวอีกนัยหนึ่งถ้าคูณส่วนกลับของอุณหภูมิสีในหน่วยเคลวินด้วย 1,000,000 จะได้อุณหภูมิสีผกผันในหน่วยมิเรด
คำว่า mired มาจากคำว่า micro (ไมโคร) + reciprocal (ส่วนกลับ) + degree (องศา) นอกจากนี้ยังอาจเรียกอีกอย่างว่า mirek ซึ่งมาจากการใช้คำว่า kelvin (เคลวิน) แทน degree
ตัวอย่างการใช้ เช่น ท้องฟ้าสีฟ้าที่มีอุณหภูมิสี 25,000 K จะเท่ากับ 40 มิเรด และแฟลชถ่ายภาพที่มีอุณหภูมิสี 5,000 K เท่ากับ 200 มิเรด
มิเรดมีประโยชน์อย่างมากสำหรับในการวัดอุณหภูมิสีในการถ่ายภาพ นอกจากนี้ยังมีการใช้ในหน่วย เดกามิเรด (decamired) ซึ่งเท่ากับ 10 มิเรด

รงคศาสตร์
หน่วยวัดอุณหภูมิ
ดอมินิก ไฟก์

ดอมินิก เดวิด ไฟก์ (Dominic David Fike; เกิด 30 ธันวาคม ค.ศ. 1995) เป็นนักร้อง นักแต่งเพลง และนักแสดงชาวอเมริกัน ไฟก์เริ่มมีชื่อเสียงหลังจากออกเพลงที่ได้รับความนิยมหลายเพลงบนซาวด์คลาวด์ อีพีชุดแรกของเขา โดนต์ฟอร์เกตอะเบาต์มี, เดโมส์ นำไปสู่การเซ็นสัญญากับโคลัมเบียเรเคิดส์ ซิงเกิลเปิดตัวในสังกัด "ทรีไนตส์" ขึ้นสู่สิบอันดับแรกในหลายประเทศ จากนั้นเขาก็ได้ร่วมงานกับบร็อกแคมป์ตันและฮาลซีย์ ไฟก์ออกอัลบัมชุดแรก What Could Possibly Go Wrong วางจำหน่ายในเดือนกรกฎาคม 2020 อัลบัมขึ้นสู่ 50 อันดับแรกในหลายประเทศ รวมถึงสหรัฐและออสเตรเลีย
ในเดือนกันยายน 2020 ไฟก์กลายเป็นศิลปินหลักสำหรับคอนเสิร์ตในวิดีโอเกม ฟอร์ตไนต์ ไม่กี่เดือนต่อมานิตยสาร เอ็นเอ็มอี จัดให้เขาอยู่ในรายชื่อศิลปินหน้าใหม่ที่มีความสำคัญแห่งปี 2020 ไฟก์ยังได้คัฟเวอร์เพลง "เดอะคิสออฟวีนัส" ของพอล แม็กคาร์ตนีย์ ซึ่งบรรจุอยู่ในอัลบัมชุด McCartney III Imagined
ในปี 2022 ไฟก์แสดงเป็นตัวละครหลักในฤดูกาลที่สองของซีรีส์เรื่อง ยูฟอเรีย ซึ่งนับเป็นการแสดงเรื่องแรกของเขา
== อ้างอิง ==
บุคคลที่เกิดในปี พ.ศ. 2538
บุคคลที่ยังมีชีวิตอยู่
แร็ปเปอร์ชายชาวอเมริกันเชื้อสายแอฟริกา
ชาวอเมริกันเชื้อสายฟิลิปปินส์
นักดนตรีอเมริกันเชื้อสายฟิลิปปินส์
ฮนไค: สตาร์เรล

ฮนไค: สตาร์เรล (; Honkai: Star Rail) เป็นวิดีโอเกมเล่นตามบทบาท 3 มิติที่พัฒนาและเผยแพร่โดยโฮโยเวิร์ซ เป็นชุดที่ 4 ในชุดเกมฮนไค เกมนี้ใช้ตัวละครใหม่พร้อมกับตัวละครที่มีอยู่แล้วจากเกมฮนไคอิมแพกต์เทิร์ด
== เกมเพลย์ ==
ฮนไค: สตาร์เรล เป็นวิดีโอเกมเล่นตามบทบาทแฟนตาซีซึ่งมีผู้เล่นควบคุมหนึ่งในสี่ตัวละครซึ่งรวมกันเป็นทีม มีองค์ประกอบของโลกเปิดและการสำรวจดันเจี้ยน โดยมุ่งเน้นไปที่การต่อสู้เชิงกลยุทธ์แบบเทิร์นเบส
== การพัฒนา ==
เปิดเผยอย่างเป็นทางการเมื่อวันที่ 7 ตุลาคม ค.ศ. 2021 บนช่องยูทูบอย่างเป็นทางการของเกม
ฮนไค: สตาร์เรล เข้าสู่การทดสอบเบต้าแบบปิดครั้งแรกในวันที่ 26 ตุลาคม ค.ศ. 2021 และสิ้นสุดการทดสอบในวันที่ 1 พฤศจิกายน ค.ศ. 2021 การทดสอบเบต้าแบบปิดครั้งที่สองจัดขึ้นในวันที่ 25 พฤษภาคม ค.ศ. 2022 และสิ้นสุดการทดสอบในวันที่ 15 มิถุนายน ค.ศ. 2022 การทดสอบเบต้าแบบปิดครั้งสุดท้ายจัดขึ้นในวันที่ 10 กุมภาพันธ์ ค.ศ. 2023 และก่อนการเปิดตัวเกม
เกมนี้วางจำหน่ายวันที่ 26 เมษายน 2023 สำหรับวินโดวส์ ไอโอเอส และแอนดรอยด์ พอร์ตสำหรับเพลย์สเตชัน 4 และ 5 จะมาในภายหลัง
เมื่อวันที่ 15 เมษายน ค.ศ. 2023 ฮนไค: สตาร์เรลประกาศว่ามีผู้ลงทะเบียนล่วงหน้า 10 ล้านคนแล้วแม้ว่าเกมจะยังไม่เปิดตัวก็ตาม
== อ้างอิง ==
เกมสำหรับแอนดรอยด์
วิดีโอเกมแฟนตาซี
วิดีโอเกมเล่นฟรี
เกมกาชา
เกมสำหรับไอโอเอส
เกมสำหรับวินโดวส์
เกมสำหรับโทรศัพท์มือถือ
เกมสำหรับเพลย์สเตชัน 4
เกมสำหรับเพลย์สเตชัน 5
วิดีโอเกมเล่นตามบทบาท
วิดีโอเกมบันเทิงคดีแนววิทยาศาสตร์
วิดีโอเกมที่พัฒนาขึ้นในประเทศจีน
คลองบางบ่อ

คลองบางบ่อ เป็นคลองแยกจากคลองแม่กลอง ตำบลแม่กลอง อำเภอเมืองสมุทรสงคราม จังหวัดสมุทรสงคราม ไหลลงอ่าวไทยบริเวณตำบลบางแก้ว อำเภอเมืองสมุทรสงคราม จังหวัดสมุทรสงคราม คลองมีความยาวประมาณ 8 กิโลเมตร ดอนหอยหลอดซึ่งเป็นสันดอนทรายมีอาณาเขตตั้งแต่ปากคลองฉู่ฉี่ถึงปากคลองบางบ่อนี้ ปากคลองที่ไหลลงสู่อ่าวไทยมีความกว้างประมาณ 30 เมตร สภาพน้ำในคลองเป็นคลองน้ำกร่อยตลอดปี
พื้นที่ป่าชายเลนคลองบางบ่อมีพื้นที่ประมาณ 1,242.27 ไร่ มีคลองบางบ่อตัดผ่านพื้นที่ป่าชายเลนลงสู่ทะเล ปากคลองเป็นสันดอนเชื่อมต่อกับดอนหอยหลอด บริเวณป่าชายเลนมักได้รับผลกระทบจากคุณภาพน้ำเสื่อมโทรม การกัดเซาะชายฝั่งและขยะที่พัดพามาติดที่ป่าชายเลน
ชุมชนริมคลองบางบ่อได้อาศัยทรัพยากรจากป่าชายเลนดำรงชีวิตและเป็นอาชีพหลัก เช่น ใช้ไม้โกงกาง โพธิ์ทะเล และใบจาก ในการก่อสร้างบ้านเรือน การเผาถ่านจากไม้โกงกาง การทำประมงชายฝั่ง เป็นต้น รูปแบบบ้านพื้นถิ่นริมคลอง มีการยกใต้ถุนสูงเพื่อป้องกันน้ำขังสูงจากการหนุนของทะเล ชุมชนแห่งนี้ประสบปัญหาแผ่นดินถูกกัดเซาะจากน้ำทะเล บ้านเรือนหลายสิบหลังจึงต้องรื้อถอน และอพยพครอบครัวหนีจากภัยธรรมชาติ
== อ้างอิง ==
บางบ่อ
อำเภอเมืองสมุทรสงคราม
ดาร์ฟูร์

ดาร์ฟูร์ (Darfur, ) หรือ ดารฟูร (دار فور|Dār Fūr|lit=แผ่นดินของชาวฟูร์) เป็นภูมิภาคทางตะวันตกของประเทศซูดาน ชื่อ ดาร์ฟูร์ มาจากคำในภาษาอาหรับว่า ดาร (دار) แปลว่า "บ้าน [ของ]" กับ ฟูร (فور) หมายถึงชาวฟูร์ ภูมิภาคนี้ในอดีตมีชื่อว่า ดารดาญู (دار داجو|Dār Dājū|links=no) ในสมัยที่เป็นดินแดนภายใต้การปกครองของชาวดาจูซึ่งอพยพมาจากเมโรวีเมื่อประมาณ ค.ศ. 350 และต่อมาเปลี่ยนชื่อเป็น ดารตุนญุร (دار تنجر|Dār Tunjur|links=no) เมื่อชาวตุนจูร์ขึ้นมาปกครองพื้นที่แทน ดาร์ฟูร์เคยเป็นรัฐสุลต่านเอกราชอยู่นานหลายร้อยปี จนกระทั่งถูกกองกำลังอังกฤษ-อียิปต์รวมเข้ากับซูดานใน ค.ศ. 1916
ในแง่เขตการปกครอง ดาร์ฟูร์แบ่งออกเป็น 5 รัฐ ได้แก่ รัฐวะซัฏดารฟูร (ดาร์ฟูร์กลาง), รัฐชัรก์ดารฟูร (ดาร์ฟูร์ตะวันออก), รัฐชะมาลดารฟูร (ดาร์ฟูร์เหนือ), รัฐญะนูบดารฟูร (ดาร์ฟูร์ใต้) และรัฐฆ็อรบ์ดารฟูร (ดาร์ฟูร์ตะวันตก)
นับตั้งแต่สงครามในดาร์ฟูร์ระหว่างรัฐบาลซูดานกับชนพื้นเมืองดั้งเดิม ภูมิภาคนี้อยู่ในภาวะฉุกเฉินทางมนุษยธรรมมาอย่างต่อเนื่องและตกอยู่ในสถานการณ์การฆ่าล้างเผ่าพันธุ์นับตั้งแต่ ค.ศ. 2003 ปัจจัยส่วนหนึ่งที่ส่งผลให้ดาร์ฟูร์อยู่ในสภาพนี้ได้แก่ความขัดแย้งทางศาสนาและชาติพันธุ์ กับความขัดแย้งระหว่างชาวไร่ชาวนากับคนเลี้ยงสัตว์
== อ้างอิง ==
ภูมิศาสตร์ซูดาน
โรงเรียนมัธยมหลวงพ่อคูณ ปริสุทฺโธ

โรงเรียนมัธยมหลวงพ่อคูณ ปริสุทฺโธ เป็นโรงเรียนมัธยมศึกษาประจำตำบลห้วยบง อำเภอด่านขุนทด จังหวัดนครราชสีมา สังกัดองค์การบริหารส่วนจังหวัดนครราชสีมา
== ประวัติ ==
โรงเรียนมัธยมหลวงพ่อคูณ ปริสุทฺโธ ก่อตั้งโรงเรียนคือ หลวงพ่อคูณ ปริสุทฺโธ เนื่องในโอกาสที่พระเดชพระคุณหลวงพ่อคูณ ปริสุทฺโธ ได้รับแต่งตั้งสมณศักดิ์เป็นพระญาณวิทยาคมเถร ในวันที่ 12 สิงหาคม พ.ศ. 2536 โดยเป็นสาขาของโรงเรียนมัธยมด่านขุนทด
วันที่ 26 สิงหาคม พ.ศ. 2536 ได้ทำพิธีวางศิลาฤกษ์ โดยท่านอดีตอธิบดีกรมสามัญศึกษา นายบรรจง พงษ์ศาสตร์ และคุณหญิง สมจินตนา ภักศรีวงศ์ อดีตรองอธิบดีกรมสามัญศึกษาในขณะนั้นเป็นประธานในพิธีและได้ดำเนินการก่อสร้างเสร็จเมื่อปี พ.ศ. 2537 โดย ฯพณฯ พลเอกชาติชาย ชุณหะวัณ เป็นประธานมีผู้ร่วมพิธี นายสุวัจน์ ลิปตพัลลภ นายจำลอง ครุฑขุนทด นายทองขาว โคตรโยธา และนายวีระ บุญญานุวาส เป็นผู้รับมอบอาคารเรียน
วันที่ 10 พฤษภาคม พ.ศ. 2540 กระทรวงศึกษาธิการได้ประกาศจัดตั้งเป็น โรงเรียนพระญาณวิทยาคมเถร และได้เปิดทำการเรียนการสอนในระดับชั้นมัธยมศึกษาตอนและมัธยมศึกษาตอนปลายในปีการศึกษา 2541
วันที่ 19 ธันวาคม พ.ศ. 2541 นายปัญจะ เกสรทอง รัฐมนตรีว่าการกระทรวงศึกษาธิการ จึงได้ลงนามเปลี่ยนชื่อโรงเรียนเป็น โรงเรียนมัธยมหลวงพ่อคูณ ปริสุทฺโธ
วันที่ 8 กุมภาพันธ์ พ.ศ. 2551 สำนักงานเขตพื้นที่การศึกษานครราชสีมา เขต 5 จึงได้อนุมัติถ่ายโอนภารกิจการจัดการศึกษาโรงเรียนมัธยมหลวงพ่อคูณ  ปริสุทฺโธ ไปสังกัดองค์การบริหารส่วนจังหวัดนครราชสีมา
== อ้างอิง ==
โรงเรียนในอำเภอด่านขุนทด
โรงเรียนสังกัดองค์การบริหารส่วนจังหวัดนครราชสีมา
สถานที่ที่ตั้งชื่อตามนามของบุคคลสำคัญของไทย
ฌาร์แด็งแอกซอติก

ฌาร์แด็งแอกซอติก (Jardin Exotique) หรือ จาร์ดิงเอโซตีกู (โมนาโก: Giardin esoticu) เป็นแขวงที่อยู่ทางตะวันตกสุดของโมนาโก
== ประวัติ ==
แขวงฌาร์แด็งแอกซอติกจัดตั้งขึ้นใน ค.ศ. 2013 จากการรวมย่านที่อยู่อาศัยลากอลและเลเรวัวร์เข้าด้วยกัน โครงการก่อสร้างทางเดินเท้าใต้ดินมีกำหนดแล้วเสร็จใน ค.ศ. 2023 และจะเชื่อมด้านบนของถนนฌาร์แด็งแอกซอติกเข้ากับฟงวีแยย์
== อ้างอิง ==
ประเทศโมนาโก
จอร์จ เกรแฮม

จอร์จ เกรแฮม (George Graham; เกิด 26 พฤศจิกายน ค.ศ. 1944) เป็นอดีตนักฟุตบอลและผู้จัดการทีมชาวสกอตแลนด์
มีฉายาว่า "สตรอลเลอร์" เขาลงเล่น 455 นัดในฟุตบอลลีกอังกฤษในตำแหน่งกองกลางหรือกองหน้าให้กับแอสตันวิลลา, เชลซี, อาร์เซนอล, แมนเชสเตอร์ยูไนเต็ด, พอร์ทสมัท และคริสตัลพาเลซ การแข่งขันประมาณครึ่งหนึ่งของเขาเล่นให้กับอาร์เซนอล และเขาเป็นส่วนหนึ่งของทีมที่คว้าดับเบิลแชมป์ทั้งฟุตบอลลีกและเอฟเอคัพในปี ค.ศ. 1971
จากนั้นเขาก็ย้ายไปเป็นสตาฟฟ์โค้ชที่คริสตัล พาเลซ ก่อนจะร่วมงานกับเทอร์รี เวนาเบิลส์ อดีตผู้จัดการทีมพาเลซ ในฐานะโค้ชที่ควีนส์พาร์กเรนเจอส์
== อ้างอิง ==
กองกลางฟุตบอล
กองหน้าฟุตบอล
นักฟุตบอลชาวสกอตแลนด์
ผู้เล่นสโมสรฟุตบอลแอสตันวิลลา
วัดเฉลียงทอง (จังหวัดขอนแก่น)

วัดเฉลียงทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโนนคอม อำเภอภูผาม่าน จังหวัดขอนแก่น ปัจจุบันมีพระครูนวกรรมกิจจาทร เป็นเจ้าอาวาส
วัดเฉลียงทองเป็นวัดที่มีต้นเฉลียงทองใหญ่ซึ่งเป็นต้นไม้ที่เป็นประวัติความเป็นมาของอำเภอภูผาม่าน มีประวัติว่า  นายกองส่วยสีผึ้ง  (นายพุ่ม) หรือหลวงพิพิธภูมิเรศ ซึ่งได้รับแต่งตั้งจากทางการให้มาดูแลราชการส่วยผึ้ง ณ ต้นเฉลียงทอง เมื่อ พ.ศ. 2380 นายพุ่มเป็นผู้ดูแลผึ้งหลวงที่ต้นเฉลียงทองนี้ เมื่อสิ้นชีพในสมัยรัชกาลที่ 5 ก็ได้รับพระราชทานเพลิงที่ต้นเฉลียงทองนี้
วัดเฉลียงทองตั้งวัดเมื่อ พ.ศ. 2422 ได้รับพระราชทานวิสุงคามสีมาเมื่อ พ.ศ. 2443 วัดเฉลียงทองเป็นที่ตั้งของวิหารหลวงปู่ลี พระเถระที่เป็นที่เคารพศรัทธาของชาวอีสาน
==อ้างอิง==
เฉลียงทอง
อำเภอภูผาม่าน
ฟังก์ชันประสิทธิภาพการส่องสว่าง

ฟังก์ชันประสิทธิภาพการส่องสว่าง (luminous efficiency function) หรือ ฟังก์ชันการส่องสว่าง (luminous function) เป็นค่าตัวเลขที่แสดงระดับแสงที่ดวงตาของมนุษย์รับรู้ความสว่างของแสงแต่ละความยาวคลื่น
เมื่อสายตาปรับตัวให้เข้ากับที่สว่าง ถ้าให้ความเข้มที่รับรู้ได้ที่ความยาวคลื่นที่ดวงตามนุษย์ไวที่สุดเป็น 1 แล้วระดับความสว่างที่รับรู้ที่ความยาวคลื่นอื่น ๆ จะแสดงเป็นสัดส่วนของค่านั้น ซึ่งจะเป็นตัวเลขน้อยกว่า 1
มนุษย์จะรับรู้ถึงแสงความยาวคลื่นประมาณ 555 nm (นาโนเมตร) ได้ชัดเจนที่สุดในที่สว่าง และแสงความยาวคลื่นประมาณ 507 นาโนเมตรได้ชัดเจนี่สุดในที่มืด คณะกรรมการระหว่างประเทศว่าด้วยการส่องสว่าง (CIE) และ ที่ประชุมใหญ่ว่าด้วยการชั่งตวงวัด ได้กำหนดมาตรฐานประสิทธิภาพการส่องสว่าง ซึ่งกลายเป็นมาตรฐานระดับโลกโดยพิจารณาจากค่าความส่องสว่างสัมพัทธ์เฉลี่ยของมนุษย์ ค่าประสิทธิภาพการส่องสว่างมาตรฐานประกอบไปด้วย ประสิทธิภาพการส่องสว่างมาตรฐานในที่สว่าง และ ประสิทธิภาพการส่องสว่างในที่มืด
ในกรณีทั่วไปถ้าไม่ได้เขียนโดยเจาะจง จะหมายถึงประสิทธิภาพการส่องสว่างที่มนุษย์รับรู้ในที่สว่าง

== ความไวในการรับแสง ==
ประสิทธิภาพการส่องสว่างแสดงถึงระดับที่ ดวงตาของมนุษย์รับรู้แสงในแต่ละความยาวคลื่น และหมายถึงปรากฏการณ์โดยรวมที่ความเข้มในการรับรู้แสงแตกต่างกันในแต่ละความยาวคลื่น
การที่มนุษย์รับรู้ความเข้มแตกต่างกันตามความยาวคลื่นของแสง หมายความว่าปริมาณแสงที่เป็นปริมาณทางกายภาพบริสุทธิ์ เช่น ปริมาณโฟตอนนั้นจะต่างจากความสว่างที่มนุษย์รับรู้โดยขึ้นกับความยาวคลื่น เช่น ในที่สว่างความสว่างที่ดวงตาสามารถรับรู้เมื่อได้รับแสงสีน้ำเงินความยาวคลื่น 450 nm 1,000 โฟตอนนั้น จะเท่ากับแสงสีเขียวความยาวคลื่น 555 nm 38 โฟตอน และในทำนองเดียวกัน ความสว่างที่ตารับรู้เมื่อได้รับแสงสีแดงความยาวคลื่น 700 nm 1,000 โฟตอน จะเท่ากับความสว่างของแสงที่ตารับรู้เมื่อได้รับแสงสีเขียวความยาวคลื่น 555 nm 4 โฟตอน
นอกจากนี้ จอตาของมนุษย์ยังมี เซลล์รับแสง สองประเภท ได้แก่ เซลล์รูปกรวย ซึ่งส่วนใหญ่ทำงานในสภาพแวดล้อมที่สว่าง และ เซลล์รูปแท่ง ซึ่งทำงานในสภาพแวดล้อมที่มืด
ระบบ UBV ของจอห์นสัน ซึ่งเป็นระบบโฟโตเมตริกที่ใช้สำหรับการสังเกตการณ์ทางดาราศาสตร์ ได้ระบุมาตรฐานฟิลเตอร์ V ที่มีลักษณะการส่งผ่านสเปกตรัมใกล้เคียงกับประสิทธิภาพการส่องสว่างสัมพัทธ์ของมนุษย์
== ค่าประสิทธิภาพการส่องสว่างสูงสุด ==
ในที่สว่าง คนส่วนใหญ่มีความส่องสว่างสูงสุดที่ความยาวคลื่น 555 nm ดังนั้น ความส่องสว่างสูงสุดในที่สว่างจึงยึดมาตรฐานที่ความยาวคลื่น 555 nm ซึ่งมีค่าเป็น 683 ลูเมน/วัตต์
== ปริมาณทางกายภาพและทางจิตฟิสิกส์ ==
ในระบบ SI ความเข้มของการส่องสว่าง ฟลักซ์ส่องสว่าง ความส่องสว่าง ความสว่าง และพลังงานส่องแสง เป็นปริมาณทางจิตฟิสิกส์ ที่ได้จากการคูณปริมาณทางกายภาพแท้ด้วยค่าความส่องสว่างมาตรฐานในที่สว่าง ซึ่งมีประสิทธิภาพการส่องสว่างสูงสุด 683 lm/W ที่ความยาวคลื่น 555 นาโนเมตร
== อ้างอิง ==
แสง
แฮลลี เบลีย์

แฮลลี ลินน์ เบลีย์ (Halle Lynn Bailey; เกิด 27 มีนาคม ค.ศ. 2000) เป็นนักร้อง นักแต่งเพลง และนักแสดงชาวอเมริกัน เธอเป็นที่รู้จักอย่างดีจากการเป็นส่วนหนึ่งของวงดนตรีคู่ โคลอีเอกซ์แฮลลี ร่วมกับโคลอี เบลีย์ พี่สาวของเธอ ซึ่งวงได้รับการเสนอชื่อเข้าชิงรางวัลแกรมมีห้าครั้ง
นอกจากงานดนตรี เธอยังแสดงเป็นสกายเลอร์ ฟอสเตอร์ ในละครซิตคอมเรื่อง โกรว์-อิช จากบทดังกล่าวทำให้เธอได้รับการเสนอชื่อเข้าชิงรางวัลเอ็นเอเอซีพีอิมเมจอะวอดส์ สาขานักแสดงสมทบหญิงดีเด่นในซีรีส์ตลก ต่อมาในปี 2023 เธอได้แสดงเป็นเจ้าหญิงแอเรียล ในภาพยนตร์เรื่อง เงือกน้อยผจญภัย
== ชีวิตช่วงแรก ==
แฮลลี ลินน์ เบลีย์ เกิดวันที่ 27 มีนาคม ค.ศ. 2000 เติบโตในเมเบิลตัน รัฐจอร์เจีย ร่วมกับพี่น้องของเธออย่าง โคลอี เบลีย์ และแบรนสัน (เกิดวันที่ 3 ตุลาคม 2005) ต่อมาครอบครัวได้ย้ายมาอยู่ลอสแอนเจลิสช่วงกลางปี 2012 เธอและพี่สาวเริ่มเขียนเพลงด้วยตนเองตั้งแต่อายุ 8-10 ปี รวมถึงหัดเล่นเครื่องดนตรีผ่านวิดีโอการสอนบนยูทูบ โดยดั๊ก เบลีย์ ผู้เป็นบิดา "สอนให้พวกเธอทำทุกอย่างด้วยตนเอง" ตั้งแต่ยังเด็ก
== ชีวิตส่วนตัว ==
งานอดิเรกของเบลีย์ได้แก่ ว่ายน้ำ วิ่ง และปั่นจักรยาน รวมถึงการทำต่างหูและสร้อยคอที่ประดับด้วยลูกปัด ซึ่งเธอนำมาขายบนเอ็ตซีในเดือนเมษายน 2021 จากนั้นในเดือนพฤษภาคม เธอได้รับเลี้ยงแมวชื่อ โพไซดอน เบลีย์อาศัยอยู่ในนอร์ทฮอลลีวูด ลอสแอนเจลิส ร่วมกับพี่สาวของเธอ ในเดือนธันวาคม 2021 เธอเริ่มคบหากับดีดีจี แร็ปเปอร์และยูทูบเบอร์ชาวอเมริกัน
== อ้างอิง ==
==แหล่งข้อมูลอื่น==
บุคคลที่เกิดในปี พ.ศ. 2543
บุคคลที่ยังมีชีวิตอยู่
นักแสดงหญิงชาวอเมริกันในศตวรรษที่ 21
นักแสดงหญิงชาวอเมริกันเชื้อสายแอฟริกา
นักแสดงเด็กหญิงชาวอเมริกัน
นักร้องหญิงชาวอเมริกันเชื้อสายแอฟริกา
นักแสดงภาพยนตร์หญิงชาวอเมริกัน
นักแสดงละครโทรทัศน์หญิงชาวอเมริกัน
วยาธปุระ

วยาธปุระ (វ្យាធបុរៈ) เป็นเมืองโบราณของอารยธรรมฟูนาน ซึ่งน่าจะอยู่ในอำเภอบาพนมในจังหวัดไพรแวงในปัจจุบัน
== ประวัติศาสตร์ ==
วยาธปุระตั้งชื่อเพื่อเป็นเกียรติแก่พระเจ้าฮุนปันฮวง เป็นเมืองหลวงของอาณาจักรฟูนัน ตั้งอยู่ใกล้ภูเขาบาพนมอันศักดิ์สิทธิ์ของอาณาจักรฟูนาน
== อ้างอิง ==
เมืองโบราณ
แคนเดลาต่อตารางเมตร

แคนเดลาต่อตารางเมตร (candela per square metre, สัญลักษณ์: cd/m²) คือหน่วยวัดความสว่างในระบบเอสไอ (หน่วยอนุพัทธ์เอสไอ)
หนึ่งแคนเดลาต่อตารางเมตรหมายถึง ความสว่างในทิศทางที่ตั้งฉากกับระนาบของตารางเมตร เมื่อความเข้มการส่องสว่างของแหล่งกำเนิดแสงระนาบเท่ากับหนึ่งแคนเดลาในระนาบนั้น
แม้ว่าจะไม่มีชื่อเฉพาะในระบบหน่วยสากล แต่หน่วยนี้มีอีกชื่อที่ใช้เรียกคือ นิต (nit, สัญลักษณ์: nt) โดยคำนี้มีที่มาจากคำในภาษาละตินว่า nitēre ซึ่งแปลว่า "ส่องแสง"
== อ้างอิง ==
หน่วยอนุพัทธ์เอสไอ
ลักซ์

ลักซ์ (lux, สัญลักษณ์หน่วย: lx) คือหน่วยวัดความส่องสว่างในระบบ SI เป็นชื่อเฉพาะที่กำหนดให้กับหน่วยอนุพัทธ์เอสไอ ซึ่งมาจากหน่วยลูเมนต่อตารางเมตร" (lm/m2) โดยนิยามว่าเป็น "ความส่องสว่างเมื่อพื้นผิว 1 ตารางเมตรถูกส่องสว่างด้วยฟลักซ์ส่องสว่าง 1 ลูเมน"
ชื่อ lux มาจากคำภาษาละติน ที่แปลว่าแสง สัญลักษณ์หน่วยใช้เป็นตัวพิมพ์เล็กทั้งหมดเนื่องจากไม่ได้มาจากชื่อบุคคล ในภาษาอังกฤษ ทั้งรูปเอกพจน์และพหูพจน์ล้วนเขียนเป็น lux หน่วยนี้ถูกสร้างขึ้นในปี 1889 และได้รับการรับรองเป็นระบบหน่วยสากลใน ที่ประชุมใหญ่ว่าด้วยการชั่งตวงวัด (CGPM) ครั้งที่ 9 ในปี 1948
== ตัวอย่างค่าความส่องสว่าง ==
แสงแดดเวลา 12.00 น. ในวันที่อากาศแจ่มใส: ประมาณ 100,000 lx
แสงแดดเวลา 12.00 น. ในวันที่มีเมฆมาก: ประมาณ 30,000 lx
เตียงผ่าตัด: ประมาณ 20,000 lx
ในกีฬาเบสบอลอาชีพของญี่ปุ่น ไฟส่องสว่างสำหรับการแข่งขันตอนกลางคืน (ในสนาม) ที่สนามเบสบอล: 2,000 lx ขึ้นไป
สตูดิโอออกอากาศทางทีวี: ประมาณ 1,000 lx
ที่ห้างสรรพสินค้า: 500 ถึง 700 lx
สำนักงานสว่าง: ประมาณ 400 lx
ข้างใต้ไฟถนนตอนกลางคืน: 10 ถึง 100 lx
ที่ระยะ 20 ซม. จากเทียนไข: 10-15 lx
แสงจันทร์: เฉลี่ยประมาณ 0.2 lx
แสงดาว:  (50 &#x3BC;lx)
== ความแตกต่างระหว่างลักซ์และลูเมน ==
ความแตกต่างระหว่างลักซ์และลูเมนคือลักซ์จะพิจารณาพื้นที่ที่ฟลักซ์ส่องสว่างกระจายออกไป เช่นถ้าฉายแสง 1,000 lm ลงบนพื้นที่ 1 m2 จะได้ความส่องสว่าง 1,000 lx แต่ถ้าแผ่ฟลักซ์ส่องสว่าง 1,000 lm เช่นเดียวกันลงบนพื้นที่ 10 m2 จะทำให้เกิดความส่องสว่างแค่ 100 lx
ลักซ์คือการแสดงตัวเลขของความส่องสว่างของแสงที่เปล่งออกมาจากแหล่งกำเนิดแสงที่ตกกระทบพื้นหรือผนังเพื่อให้แสงสว่าง
ลูเมนคือค่าตัวเลขสำหรับปริมาณแสงที่ปล่อยออกมาจากแหล่งกำเนิดแสง
การรักษาความส่องสว่างไว้ที่ 300 lx ถึง 500 lx สามารถทำได้โดยใช้หลอดฟลูออเรสเซนต์ 1200 lm ดวงเดียว เช่นภายในครัว ในทางกลับกัน หากต้องการให้ภายในโรงงานซึ่งมีพื้นที่ใหญ่กว่าหลายสิบเท่ามีระดับความส่องสว่างเท่ากัน ก็จะต้องใช้หลอดฟลูออเรสเซนต์ขนาด 1200 lm หลายสิบดวง กล่าวอีกนัยหนึ่ง เพื่อให้ได้ความส่องสว่างเท่ากันในพื้นที่ที่กว้างขึ้น ฟลักซ์การส่องสว่างที่ปล่อยออกมาจากอุปกรณ์ให้แสงสว่างจำนวนมากขึ้นเป็นสิ่งจำเป็น (ที่โรงงาน มักฉายแสงด้วยหลอดปรอท  โดยทำการออกแบบแสงอย่างมีประสิทธิภาพ)
สังเกตได้ว่าแหล่งกำเนิดแสงทั่วไป เช่น ตะเกียง HID และ หลอด LED มีค่าฟลักซ์การส่องสว่างที่แตกต่างกัน แม้ว่าความส่องสว่างจะเท่ากันก็ตาม
== ความสัมพันธ์ระหว่างความส่องสว่างและพลังงาน ==
ความส่องสว่างเป็นการวัดการให้แสงตามการรับรู้ของการมองเห็นของมนุษย์ แทนที่จะเป็นพลังงานแสง ดังนั้นปัจจัยการแปลงจึงแตกต่างกันไปตามองค์ประกอบเช่น ความยาวคลื่น หรือ อุณหภูมิสี ของแสง ที่ความยาวคลื่น 555 nm ตรงกลางสเปกตรัมมองเห็นได้นั้น 1 lx เท่ากับ 1.46 mW/m2
== อ้างอิง ==
คำและวลีภาษาละติน
หน่วยอนุพัทธ์เอสไอ
ยูฮานี อาตามินปอยกา

ยูฮานี อาตามินปอยกา (Juhani Aataminpoika; ; เกิดวันที่ 31 กรกฎาคม ค.ศ. 1826 ในเวสิเวห์มา อาซีกาลา – กันยายน ค.ศ. 1854 ในโซเมนลีนา) มีฉายาว่าเกร์เปกการี (Kerpeikkari; ) เป็นฆาตกรต่อเนื่องชาวฟินแลนด์ เขาสังหารผู้คน 12 รายทางตอนใต้ของฟินแลนด์ระหว่างเดือนตุลาคมถึงพฤศจิกายนใน ค.ศ. 1849 โดยได้รับการพิจารณาว่าเป็นฆาตกรต่อเนื่องรายแรกในฟินแลนด์
== ประวัติ ==
ยูฮานี อาตามินปอยกา ออกจากบ้านเมื่ออายุ 15 ปี โดยใช้ชีวิตเร่ร่อนและก่ออาชญากรรมเล็ก ๆ น้อย ๆ กระทั่งในเดือนตุลาคม ค.ศ. 1849 เขาถูกตั้งข้อหาขโมยม้าและถูกคุมขัง ระหว่างถูกจองจำ เขาถูกนำตัวจากเรือนจำแฮเมนลีนาไปยังเฮาโฮ ซึ่งศาลจะต้องตัดสินในความผิดของเขา ในระหว่างการขนส่ง เขาได้หลบหนี และเริ่มเมามันการฆาตกรรม โดยในลามมีเขาสังหารเจ้านายและนายหญิงของที่ดินเฮลีเซวา กับชายชื่อกูสตา คราตูลา จากที่นั่น เขาได้กลับไปที่บ้านของเขาในเฮโนลา ซึ่งเขากระทำการสังหารพ่อและแม่ของเขา รวมถึงลูกสองคนก่อนที่จะหลบหนีเข้าป่า
หลังจากนั้นไม่นานเขาก็สังหารชายคนหนึ่งเพื่อเอาใบรับรองของชายผู้นั้นไปทำงานที่บริเวณคลอง ยูฮานี อาตามินปอยกา เดินทางไปยังคลองไซมา และคร่าชีวิตผู้คนไประหว่างทางมากขึ้น เขาไม่ได้อยู่ที่ที่ทำงานริมคลอง แต่ได้สังหารกะลาสีเรือคนหนึ่งเพื่อเอาเอกสารของเขา
เมื่อต้นเดือนพฤศจิกายน อาตามินปอยกา กลับมาที่ลามมี ซึ่งเขาจากไปพร้อมด้วยเพื่อนของเขาที่ชื่ออานติ ซุยโก เพื่อไปที่ที่ดินทีรีในหมู่บ้านฮัตเตลมาลา แล้วชายทั้งสองได้ทำลายบ้าน, ขโมยเงิน และทำให้บรรดาผู้อยู่อาศัยบาดเจ็บ ส่วนนายหญิงสูงอายุของบ้านเสียชีวิตในเวลาต่อมาจากอาการบาดเจ็บ แต่คนอื่น ๆ สามารถเอาตัวรอดจากการลงมือดังกล่าว
== แหล่งที่มา ==
Hämeenlinnan Kaupunkiuutisten artikkeli vuodelta 2003 (Archive.org)
=== อ้างอิง ===
== สิ่งตีพิมพ์ ==
== แหล่งข้อมูลอื่น ==
Kaijus Ervasti: / Juhani Aataminpoika Kansallisbiografia-verkkojulkaisu (maksullinen). Helsinki:  Suomalaisen Kirjallisuuden Seura.
Balladi Juhani Aataminpojasta
Täällä kitui suomalainen sarjamurhaaja (Suomenlinna), Hs.fi
กุลฆาต
ฆาตกรหมู่ชาวฟินแลนด์
ฆาตกรต่อเนื่องชาวฟินแลนด์
พรีเมียร์ลีก ฤดูกาล 2023–24

พรีเมียร์ลีก ฤดูกาล 2023–24 จะเป็นฤดูกาลที่ 32 ของพรีเมียร์ลีก และเป็นฤดูกาลที่ 125 ของฟุตบอลลีกสูงสุด มีการประกาศตารางการแข่งขันในวันพฤหัสบดีที่ 15 มิถุนายน ค.ศ. 2023 เวลา 09:00 น. ตามเวลาฤดูร้อนของอังกฤษ แมนเชสเตอร์ซิตีเป็นแชมป์ลีก 3 สมัยติดต่อกัน และจะมีโอกาสเป็นสโมสรฟุตบอลอังกฤษทีมแรกที่คว้าแชมป์ลีก 4 สมัยติดต่อกัน
ฤดูกาลนี้เป็นการกลับมาของช่วงพักกลางฤดูกาลซึ่งจะมีขึ้นระหว่างวันที่ 13 ถึง 20 มกราคม ค.ศ. 2024 พรีเมียร์ลีกยืนยันว่าตลาดซื้อขายช่วงฤดูร้อนจะเปิดในวันที่ 14 มิถุนายนและจะปิดเวลา 23:00 น. ตามเวลาฤดูร้อนของอังกฤษในวันที่ 1 กันยายน ค.ศ. 2023 ตลาดซื้อขายนักเตะช่วงฤดูหนาวจะเปิดในวันที่ 1 มกราคม และจะปิดในเวลา 23:00 (เวลามาตรฐานกรีนิช) ในวันที่ 1 กุมภาพันธ์ ค.ศ. 2024
== ทีม ==
ประกอบด้วย 17 ทีมจากฤดูกาลที่แล้ว และ 3 ทีมที่เลื่อนชั้นมาจากแชมเปียนชิป ณ วันที่ 14 พฤษภาคม ค.ศ. 2023 มี 14 ทีมจากทั้งหมด 17 ทีมที่ได้รับการการันตี เนื่องจากพวกเขามีคะแนนเพียงพอที่จะไม่ตกชั้น ทีมที่เลื่อนชั้นคือ เบิร์นลีย์, เชฟฟีลด์ยูไนเต็ด และ ลูตันทาวน์ ซึ่งจะกลับสู่ลีกสูงสุดหลังจากห่างหายไป 1, 2 และ 31 ปีตามลำดับ นี่จะเป็นฤดูกาลแรกของลูตันทาวน์ในพรีเมียร์ลีกด้วย ด้วยการเลื่อนชั้นของพวกเขาครั้งนี้ ลูตันทาวน์จะกลายเป็นทีมแรกที่ได้เลื่อนชั้นจากนอกลีกสู่ลีกสูงสุดในยุคพรีเมียร์ลีก ขณะเดียวกันก็เท่ากับสถิติเดิมของวิมเบิลดันที่เร็วที่สุดในการขึ้นสู่ลีกสูงสุดจากนอกลีก (9 ปี) พวกเขาจะแทนที่เซาแธมป์ตัน, ลีดส์ยูไนเต็ดและเลสเตอร์ซิตี้ที่ตกชั้นสู่อีเอฟแอลแชมเปียนชิป หลังจากเล่นเป็นเวลา 11, 3 และ 9 ปีในลีกสูงสุด
=== สนามและที่ตั้ง ===
=== บุคลากรและชุดแข่ง ===
=== การเปลี่ยนแปลงผู้จัดการทีม ===
== ตารางคะแนน ==
==ผลการแข่งขัน==
== สถิติตลอดฤดูกาล ==
=== ผู้ทำประตูสูงสุด ===
==== แฮท-ทริคส์ ====
{|class="wikitable"
|-
! ผู้เล่น !! ทีม !! พบกับทีม !! style="text-align:center"| ผล !! วันที่
|-
| ซน ฮึง-มิน
|ทอตนัมฮอตสเปอร์
|เบิร์นลีย์
|5–2 (A)
|rowspan="3"|2 กันยายน 2023
|-
| อาลิง โฮลัน
|แมนเชสเตอร์ซิตี
|ฟูลัม
|5–1 (H)
|-
| เอฟวัน เฟอร์กูสัน
|ไบรตันแอนด์โฮฟอัลเบียน
|นิวคาสเซิลยูไนเต็ด
|3–1 (H)
|-
| ออลลี วอตกินส์
|แอสตันวิลลา
|ไบรตันแอนด์โฮฟอัลเบียน
|6–1 (H)
|30 กันยายน 2023
|-
| เอ็ดดี เอ็นเคเตียห์
|อาร์เซนอล
|เชฟฟีลด์ยูไนเต็ด
|5–0 (H)
|28 ตุลาคม 2023
|-
| นิโคลัส แจ็คสัน
|เชลซี
|ทอตนัมฮอตสเปอร์
|4–1 (A)
|6 พฤศจิกายน 2023
|}
==== อันดับการผ่านบอล ====
=== คลีนชีตส์ ===
===การคาดโทษ===
====ผู้เล่น====
ใบเหลืองมากที่สุด: 6
* นิโคลัส แจ็คสัน (เชลซี)
ใบแดงมากที่สุด: 1
*27 ผู้เล่น
====สโมสร====
ใบเหลืองมากที่สุด: 40
*เชลซี
ใบเหลืองน้อยที่สุด: 16
*อาร์เซนอล
ใบแดงมากที่สุด: 4
*ลิเวอร์พูล
ใบแดงน้อยที่สุด: 0
*6 ทีม
==รางวัล==
===รางวัลประจำเดือน===
== อ้างอิง ==
ฤดูกาลในพรีเมียร์ลีก
โยฮัน เอเลิร์ท โบเดอ

โยฮัน เอเลิร์ท โบเดอ (Johann Elert Bode; 19 มกราคม 1747 – 23 พฤศจิกายน 1826) เป็นนักดาราศาสตร์ชาวเยอรมัน เป็นที่รู้จักจากการแนะนำให้โลกรู้จักกฎที่ควบคุมวงโคจรของดาวเคราะห์ในระบบสุริยะที่โยฮัน ดานีเอล ทีทซีอุส ค้นพบ และสำหรับการเสนอชื่อ ยูเรนัส ให้แก่ดาวเคราะห์ดวงใหม่ (ดาวยูเรนัส) ที่วิลเลียม เฮอร์เชล ค้นพบ นอกจากนี้เขายังค้นพบวัตถุมากมายที่จะนับเป็นวัตถุเมซีเยในภายหลัง
== ชีวประวัติ ==
โบเดอเกิดเมื่อวันที่ 19 มกราคม 1747 ในฮัมบวร์ค ในปี 1772 เขาทำงานเป็นนักคำนวณที่หอดูดาวของสถาบันเบอร์ลิน และใน ปี 1774 เขาได้ตีพิมพ์ปฏิทินดาราศาสตร์เบอร์ลินร่วมกับโยฮัน ไฮน์ริช ลัมแบร์ท และยังพิมพ์ต่อไปทุกปีจนกระทั่งเสียชีวิตในปี 1826 ในปี 1786 เขาได้รับเลือกเป็นสมาชิกของสถาบันวิทยาศาสตร์หลวง ในปี 1787 เขาได้รับแต่งตั้งเป็นผู้อำนวยการหอดูดาวเบอร์ลินซึ่งเขาดำรงตำแหน่งจนถึงปี 1825 หลังจากนั้นโยฮัน ฟรันซ์ เอ็งเกอ จึงเข้ามารับตำแหน่งต่อ เขาเสียชีวิตในกรุงเบอร์ลินเมื่อวันที่ 23 พฤศจิกายน 1826 ขณะอายุได้ 76 ปี
== อ้างอิง ==
บุคคลที่เสียชีวิตในปี พ.ศ. 2369
บุคคลที่เกิดในปี พ.ศ. 2290
บุคคลจากฮัมบวร์ค
ภาคีสมาชิกราชสมาคมแห่งลอนดอน
นักดาราศาสตร์ชาวเยอรมัน